જ્યારે કોઈ વસ્તુ ઉંધી થઈ જાય છે તો દ્રષ્ય એકદમ બદલાઈ જાય છે. ઉચ્ચ વસ્તુ તુચ્છ અને તુચ્છ વસ્તુ ઉચ્ચ બની જાય છે. જે ગુનાહો અને અલ્લાહની નાફરમાની કરવામાં ખચકાટ થતો હતો, ઈબાદત અને મુનાજાતમાં લઝઝત મહેસુસ થતી હતી પરંતુ હવે વાત ઉલટી થઈ ગઈ છે. ઈબાદત અને મુનાજાતમાં દિલ નથી લાગતું અને ગુનાહો કરવાથી દિલ નથી ભરાતું. પહેલા ગીબત, જુઠ, તોહમતથી નફરત હતી. અગર કોઈ વખત થઈ પણ જતી તો તૌબા કરી લેતા અને હવે પરિસ્થિતિ એ છે કે તેના સિવાય બીજી કોઈ બાબતમાં મજા નથી આવતી. ઉંધા થએલા દિલનું ફરી પાછું તેની મૂળ સ્થિતિમાં આવવું એ સહેલું નથી.